Leszámolás indult a warezoldalak között
Orosz és ukrán kalózok próbálhatják eltüntetni a konkurenciát.
A nyilvános kalózoldalak jókora részétõl sosem állt távol a rendkívül agresszív és gusztustalan reklámozás, ám az elmúlt években sikerült minden eddiginél visszatetszõbbé válniuk. A vállalhatatlan helyzet miatt több alternatív letöltõoldal is indult, ezek a jóval elfogadhatóbb hirdetési praktikáik miatt folyamatosan növelik az ismertségüket, jelentõs mennyiségû látogatót és bevételt szipkáznak el a régebbi portálok elõl.

Nagyon úgy tûnik, hogy egyes a profitjuk maximalizálásában érdekelt játékletöltõ portálok üzemeltetõi az elmúlt hónapokban gyakorlatilag leszámolásba kezdtek: orosz és ukrán IP-címeket használó számítógépekrõl DMCA-kérelmeket küldözgetnek a Google-nek, hogy az törölje a riválisaik weblapjait a keresési találataiból. A kérelmek nem klasszikus DMCA szerzõi jogi követelések, ugyanis arra hivatkoznak bennük, hogy a megadott linkeken lévõ letöltések másolásvédelmet kerülnek ki.

Emiatt még elméletben sem lehetséges megtámadni a törlési kérelmeiket, függetlenül attól, hogy a csalók többek közt a Valve és az Ubisoft nevében küldik azokat, azaz jogtalanul és rosszindulatúan megszemélyesítik a vállalatokat.

A csalás látszólag mûködik, a semmiféle tolakodó és rosszindulatú hirdetést sem futtató GoogOldDownloads (GOD) kalózportál néhány hónapnyi küzdelem után most feladta a harcot. Az igazsághoz hozzátartozik, hogy az üzemeltetõi nem csak a csalók törlési hadjárata miatt döntöttek a lekapcsolása mellett, hanem mert féltek a játékok jogtulajdonosaival való pereskedéstõl.

Túlnõtt rajtuk a projekt, nem kívánták tovább vállalni a GOD mûködtetésével járó rizikót.

Ha szeretne még több érdekes techhírt olvasni, akkor kövesse az Origo Techbázis Facebook-oldalát, kattintson ide!
kalózkodás Google videojáték torrentoldal warez